જે શી ક્રષ્ણ, જે સ્વામીનારાયણ બોલતી પેઢીને મગસની નવાઈ નથી. ચણાના કકરા લોટને ઘીમાં શેકીને એમાં દળેલી ખાંડ ભેળવી લાડુ વાળી દો એટલે મગસ તૈયાર. આંગળી ચાટી જાવ એની ગેરંટી અને કેડબરીઓતો એની આગળ પાણી ભરે. આવી વસ્તુને ચોકલેટ જેવા રેપરમાં વેચી હોય તો કેડબરી રાતા પાણીએ રોવે. એવી જ સુખડી પણ ખરી. ટ્રેન હોય કે વિમાન ગુજરાતી જોડે સુખડી તો નીકળે જ. નરમ પોચી, સ્વાદમાં ઉત્તમ દરેક લોકો ખાઈ શકે.